DĖL ĮGALIOJIMO ŠILALĖS RAJONO SOCIALINIŲ PASLAUGŲ NAMAMS SUTEIKIMO

2020 m. gruodžio 8 d. Nr.DĮV-1132

Šilalė

 Vadovaudamasis Lietuvos Respublikos vietos savivaldos įstatymo 8 straipsniu, 29 straipsnio 8 dalies 2, 7 punktais, Lietuvos Respublikos socialinių paslaugų įstatymo 19 straipsniu, Atvejo vadybos tvarkos aprašo, patvirtinto Lietuvos Respublikos socialinės apsaugos ir darbo ministro 2018 m. kovo 29 d. įsakymu Nr. A1-141 ,,Dėl Atvejo vadybos tvarkos aprašo patvirtinimo“, 6, 7 punktais, atsižvelgdamas į Lietuvos Respublikos socialinės apsaugos ir darbo ministerijos 2018 m. gegužės 7 d. raštą Nr. (19.6-33)SD-2629 ,,Dėl atvejo vadybos ir pagalbos šeimoms organizavimo savivaldybėje“, Šilalės rajono socialinių paslaugų namų nuostatų, patvirtintų Šilalės rajono savivaldybės tarybos 2020 m. sausio 31 d. sprendimu Nr. T1-24 ,,Dėl Šilalės rajono savivaldybės Pajūrio vaikų globos namų reorganizavimo, prijungiant juos prie Šilalės rajono socialinių paslaugų namų“, 11 punktą:

1. Į g a l i o j u Šilalės rajono socialinių paslaugų namus teikti socialines paslaugas šeimoms, auginančioms vaikus.
2. N u s t a t a u, kad šis įsakymas įsigalioja nuo 2021 m. sausio 1 d.
3. N u r o d a u šį įsakymą paskelbti Šilalės rajono savivaldybės interneto svetainėje [www.silale.lt](http://www.silale.lt) ir Teisės aktų registre.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo dienos.

Administracijos direktorius Valdemaras Jasevičius